**პროექტი**

**თელავის მუნიციპალიტეტის საკრებულო**

**გ ა ნ კ ა რ გ უ ლ ე ბ ა №**

**„-----“ აპრილი 2024 წ.**

**ქ. თელავი**

**თელავის მუნიციპალიტეტის მერისათვის თელავის მუნიციპალიტეტის სახელით**

**გრანტის მიღებაზე თანხმობის მიცემის შესახებ**

 საქართველოს ორგანული კანონის „ადგილობრივი თვითმმართველობის კოდექსი“ მე-100 მუხლის მე-7 პუნქტის შესაბამისად,

**1.** მიეცეს თანხმობა თელავის მუნიციპალიტეტის მერს, თელავის მუნიციპალიტეტის სახელით, ევროკავშირის მიერ დაფინანსებული პროექტის - „შემოქმედებითი კომპასი საქართველო“ - ფარგლებში ფიზიკური ინფრასტრუქტურის აღნუსხვის განხორციელების მიზნით, „გოეთე ინსტიტუტის ფილიალისგან საქართველოში“ (ს/ნ 404599939) მიიღოს გრანტი **5 000** (ხუთი ათასი) ევროს ოდენობით.

**2.** განკარგულება ძალაშია გამოქვეყნებისთანავე.

**3.** განკარგულების გასაჩივრება შესაძლებელია თელავის რაიონულ სასამართლოში, მისი ძალაში შესვლიდან ერთი თვის ვადაში (მის: ქ. თელავი, დავით აღმაშენებლის გამზ. №41).

**საკრებულოს თავმჯდომარე თენგიზ მთვარელიშვილი**

**საინფორმაციო ბარათი**

**თელავის მუნიციპალიტეტის მერისათვის თელავის მუნიციპალიტეტის სახელით**

**გრანტის მიღებაზე თანხმობის მიცემის შესახებ**

 „შემოქმედებითი კომპასი საქართველო“ 4-წლიანი პროექტია და საქართველოს რეგიონული, განსაკუთრებით კი - ინდუსტრიული და პოსტინდუსტრიული ქალაქების განვითარებაზეა ორიენტირებული. პროექტი ევროკავშირის მიერ არის დაფინანსებული და საქართველოს გოეთეს ინსტიტუტის თანადაფინანსებით ხორციელდება.

პროექტის მთავარი მიზანი საქართველოს რეგიონებში შემოქმედებითი ინდუსტრიების განვითარების ხელშეწყობაა, რასაც გრანტების, ტრენინგების, შემოქმედებითი სივრცეების შექმნის და სექტორთაშორისი თანამშრომლობის გაღრმავებით განახორციელებს.

პროექტის ფარგლებში მუნიციპალიტეტებისათვის გამოცხადდა ფიზიკური ინფრასტრუქტურის აღნუსხვის საგრანტო კონკურსი, სადაც სხვა მუნციპალიტეტებთან ერთად შერჩეულ იქნა თელავის მუნიციპალიტეტიც.

ფიზიკური ინფრასტრუქტურის აღნუსხვის პროცესის განხორციელების ვადა საგრანტო კონკურსის სამუშაო გეგმის თანახმად მოიცავს 2-თვემდე პერიოდს. ფიზიკური ინფრასტრუქტურის აღნუსხვის საბოლოო დოკუმენტაციის წარდგენის ბოლო ვადაა 2024 წლის 18 ივნისი. ფიზიკური ინფრასტრუქტურის აღნუსხვის ყველა პროცესი უნდა დასრულდეს საგრანტო პერიოდის დასრულებამდე.

თელავის მუნიციპალიტეტის მერია მიიღებს სრულ თანხას **5 000** ევროს ოდენობით, ერთიანი ჩარიცხვით. საგრანტო თანხის კონკრეტულ ხარჯვით მუხლებს განსაზღვრავს თავად მერია, მაგალითად: სერვისის შესყიდვა, ტექნიკის შეძენა, პროექტისთვის საჭირო მომსახურების/პროდუქტის შეძენა, შესაბამისი კონტრაქტების გაფორმება თუ სხვა.